ИГОР ЛЕОНИДОВИЧ ТРУНОВ

A

кадемик проф. др Игор Леонидович Трунов (Игорь Леони́дович Тру­­но́в)рођен је 12. ав­гу­с­та 1961. у Кар­та­ли­­ју, Русија. Доктор је прав­них наука и ма­ги­стар ек­о­номских наука. На Москов­ском државном уни­вер­зитету за технологију и ме­наџ­мент дипломирао је 1991, а 1993. за­вршио и пост­диплом­ске студије из економије. Од краја 1991. радио је као замјеник шефа руске предсједничке администрације. Године 1998. ди­пло­мирао је на Кубанском државном универзитету у Красно­дару, Русија. На Мо­сков­ском институту за бор­бу против орга­ни­зо­ва­ног криминала Мини­стар­ства унутрашњих по­слова одбранио је док­торску ди­сер­тацију на тему са­вре­мених проблема за­шти­те права грађана у кри­вичном поступку и стекао звање доктора правних на­ука. Ужа област ње­говог научног интересовања је заш­ти­­та права лич­ности у об­лас­ти кри­вично­про­цес­ног права. Експерт је Међу­на­родног удружења за обуку у борби против тероризма, међународне органи­зације која дјелује у мно­гим земљама свијета. Профе­сор је на Московском државном уни­вер­зи­те­ту кул­туре и умјетности.

Национални је предсједник Свјетске асо­ци­ја­­ције прав­ника у Руској Феде­рацији, потпред­сјед­ник Ме­ђу­народног савеза правника, предсједник Савеза адвоката Русије, руко­во­ди­лац Од­је­ље­ња за правне науке Руске академије природних н­а­у­ка, пр­ви потпредсједник Федералног савеза ад­во­ка­та Русије, члан Ме­ђу­на­род­­ног удружења упоредног права, члан Руског јав­ног инсти­тута би­рач­ког права (Российский общественный институт из­би­ра­тельного пра­ва – РОИИП) и почасни члан Српског удружења за кривично­прав­ну тео­рију и праксу. За иностраног члана Академије наука и умјетности Ре­публике Српске изабран је 17. марта 2011. године.

Добитник је многобројних домаћих (руских) и међународних наг­ра­­да: за допринос миру правним методама, за достигнућа и про­фе­сио­на­­лизам раду, за допринос развоју руске адвокатуре, за заслуге у заш­ти­­ти права и слобода грађана, за рад на учвршћивању духовно-мо­рал­них основа службе отаџбини, за рад на учвршћивању правне државе, гра­ђанског друштва, закона и пра­во­су­ђа у Руској Федерацији. Поводом двије деценије рада и развоја Академије наука и умјетности Републике Српске, додијељена му је Повеља Академије, 2013. године.

Аутор је око 500 научних радова, међу којима су и уџбеници, мо­но­­гра­фи­је, научни чланци, осврти, коментари.